Escorcolls a diverses grans empreses en relació amb el finançament il·legal del PP - Regió7 :: El Diari de la Catalunya Central\nLa Guàrdia Civil entra a les seus de Saerco, Indra i OHL per buscar proves i demana documentació a PricewaterhouseCoopers ?Esperanza Aguirre, a punt de plorar, assegura que la detenció del seu successor Ignacio González és un fet «molt lamentable»\nefe 21.04.2017 | 16:04\nUn cotxe de la Guàrdia Civil, davant una de les seus de les empreses escorcollades javier lizón/efe\nLa Guàrdia Civil va irrompre a les instal·lacions de la constructora OHL, en les de l'empresa tecnològica Indra i en les de la companyia de serveis aeronàutics Saerco en l'Operació Lezo. Aquestes entrades es van produir ahir després que el jutge Eloy Velasco ordenés nous escorcolls per tal de buscar proves del finançament il·legal del PP de Madrid. En concret, aquesta part de la investigació es basa en les sospites sobre el finançament de la campanya del PP a les eleccions autonòmiques de Madrid del 2011,en les quals Esperanza Aguirre va revalidar la seva majoria absoluta. La Guàrdia Civil també va sol·licitar informació a l'auditora PricewaterhouseCoopers (PwC).\nUna part de la investigació es troba encara sota secret de sumari. La primera jornada d'aquesta operació policial va generar diverses detencions, entre elles la de l'expresident de la Comunitat de Madrid Ignacio González. En l'Operació Lezo dimecres van ser detingudes 11 persones més, entre elles Pablo González, germà d'Ignacio González; així com el seu antic home de confiança a l'empresa d'aigües, Edmundo Rodríguez Sobrino, actual conseller delegat de l'empresa editora de La Razón. El nombre d'imputats supera la vintena, entre ells el president del diari, Mauricio Casals, i el director, Francisco Marhuenda.\nL'expresidenta de la Comunitat de Madrid Esperanza Aguirre es va emocionar i va estar a punt de rompre a plorar en referir-se a la detenció del seu successor, Ignacio González, com quelcom «molt lamentable». «Si és culpable, per a mi, que he posat la meva confiança en ell durant tants anys, és un cop veritablement molt, molt rellevant», va dir Aguirre.\nPerò, va destacar que «si no ho és, jo també estic commocionada perquè el calvari pel que passa i el que li queda per passar, perquè la justícia a Espanya és molt lenta, també ho seria». Aguirre va explicar que el fons de l'assumpte està relacionat amb una empresa que el Canal va comprar el 2013 quan ella ja no hi era com a presidenta.\nEl cap de la Fiscalia intenta evitar un escorcoll. Arreu\nUna gravació demostra que Marhuenda tenia intenció de pressionar Cifuentes. Arreu


Els socialistes d’Alzira mirem cap al dia de després – RiberaTV\nNo hem de tirar la vista massa enrere per a recordar que a la Xina, concretament a Wuhan, s’iniciaria esta realitat que estem vivint i que sembla una pel·lícula. En eixe moment, en cap part del món, ens passava pel cap que la Covid-19 aniria a expandir-se de manera molt ràpid i que acabaria afectant la immensa majoria de continents; països; regions; grans urbs; xicotetes poblacions, i també a Alzira com a una menuda part d’un tot.\nEsta dura etapa, desconeguda per totes i tots fins al moment, ens ha pillat formant part de l’equip de govern municipal, i com no podria ser d’altra manera estem exercint l’administració i el control de la ciutat, tal com es descriu a la pregunta: què és governar?\nTranscorregut el temps, després de setmanes de confinament, distanciament social, tancament de l’activitat comercial i d’oci, paralització temporal de la indústria, comencem a veure la llum al final del túnel, la qual cosa no significa que tot açò hi haja acabat, ni de bon tros, ara queda la segona part, tornar a activar l’activitat comercial, d’oci, etc.\nEsta circumstància s’allargarà més del que ens agradaria, però hem de ser responsables i actuar amb fermesa per tal d’eixir airosos d’esta situació i, inclòs, estar preparats i alerta en cas que hàgem de tornar a passar algun rebrot de la pandèmia o, qui sap, si ens aplega altra.\nA Alzira hem actuat amb diligència i serietat. Hem pres des del primer moment mesures per intentar minimitzar l’impacte econòmic i social al qual ens ha arrossegat la Covid-19. Hem realitzat modificacions al pressupost municipal, també hem sol·licitat una pòlissa de 6 milions d’euros per fer front a la manca d’ingressos, però a més s’han signat convenis extraordinaris amb organitzacions per atendre les famílies més necessitades, així com l’ampliació del fons del menjador a casa i l’atenció domiciliària.\nEls socialistes, com a membres del govern progressista que som, no volem que cap família quede tocada per la pandèmia, per això s’han destinat vora 1,7 milions d’euros al pla ASISTE, mesures aplicades per l’Ajuntament d’Alzira des de l’inici de la crisi per a fer front a la Covid 19 tant des del punt de vista social, sanitari com tributari per a les persones i empreses. També s’ha creat “Som Alzira”, un Fons Social d’Emergència per a adquisició d’aliments bàsics i frescos mitjançant bons de compra per a les famílies en els supermercats. Fons iniciat amb les aportacions econòmiques dels grups polítics, govern i oposició, que suposen 12.500 euros, a les que per mitjà del compte bancari de Caixa Popular ES09 3159 0054 2426 9480 2923 es poden realitzar aportacions individuals i voluntàries per part d’empreses i particulars.\nNo hem obviat les mesures econòmiques i no es passarà el rebut de cap impost fins al 15 de juny, a més, s’activa una subvenció de 300 euros per a cada negoci alzireny afectat, amb la finalitat d’ajudar a la seua reactivació. A més, com a membre de l’equip de govern, i com a responsable de la regidoria d’Esports, cal recordar que s’ha acordat retornar els mesos pagats i no gaudits en les instal·lacions esportives a totes i tots els usuaris. També, i pel que respecta a bars i terrasses, s’ha aprovat que no pagaran la taxa d’ocupació com a mínim fins a final d’any.\nQuant a matèria laboral s’ha creat un nou Pla d’ocupació social Covid-19, amb perspectiva de contractació per part de l’Ajuntament, prioritàriament de persones sense ingressos i aturats. I sobre tot, com a govern responsable, totes les ajudes de Diputació i Generalitat destinades a inversions s’utilitzaran per a pal·liar els efectes de la pandèmia.\nSom conscients que davant la magnitud de la situació tot resultarà poc, però no escatimarem ni en ganes ni esforços per a contribuir al restabliment de l’activitat social i econòmica de la nostra ciutat, que ha sabut sobreposar-se en el passat a situacions complicades i dolentes com la pantanada del 82 i la riuada del 87, i que una vegada més, amb la implicació col·lectiva aconseguirem que, com l’au Fènix, Alzira ressorgisca.\nNosaltres, com deia abans, sent una xicoteta part d’un tot i des de l’apassionant món de la política local, tractem d’estar a l’altura d’una situació que ens ha sobrepassat a tots i que per desconeguda haurem d’aprendre a fer-li front, pegar-li la volta al marcador i guanyar-li la partida.\nPresident PSPV-PSOE Alzira\nAlzira, Covid-19, PSOE\nEls socialistes d’Alzira mirem cap al dia de després added by Ribera Televisió on 8 Juny, 2020


El PDeCAT informa els afectats per les modificacions d’alçades que preveu el POUM del seu dret a fer al·legacions\njuliol 13, 2018 1 comentariMarta Puigarnau\nEl grup municipal del PDeCAT i Unió ha repartit centenars de fulletons informatius pels edificis que, segons el nou Pla d’Ordenació Urbanística Municipal (POUM) actualment en fase d’exposició pública, patiran un canvi que suposarà alteracions en les seves alçades màximes. Després que l’equip de govern decidís incomplir un acord del ple del mes de juny que l’obligava a informar tots els veïns afectats basant-se en un informe del secretari general que ho desaconsellava, el grup demòcrata ha pres la iniciativa per donar a conéixer una informació que afecta els propietaris presents i futurs de molts immobles. El document que s’ha deixat a les bústies explica les alteracions previstes en les alçades incorporant un plànol, i informa els veïns del seu dret a presentar al·legacions si no estan d’acord amb el que preveu el POUM.\nEn total s’han distribuït més de 3.000 cartes on, a més d’explicar els canvis que preveu el POUM i les conseqüències futures que significa una reducció d’alçada i el fet de que hi hagi pisos que quedin fora d’ordenació, s’ofereix assessorament per poder presentar al·legacions abans que s’acabi el termini previst, el proper dilluns 16 de juliol. Els fulletons s’han repartit durant l’última setmana i desenes de veïns s’han posat en contacte amb el grup municipal per demanar més informació sobre la presentació de les al·legacions.\nLa previsió del nou POUM, que preveu reduccions d’alçada en edificis ja construïts d’una, de dos, de tres o de més plantes, suposa a la pràctica una pèrdua de valor evident de la finca afectada, impedeix que es pugui reconstruir amb la mateixa alçada en cas d’un enderroc voluntari o accidental, i impedeix als veïns dels pisos afectats poder fer obres importants perquè les seves propietats queden fora d’ordenació.\njuliol 16, 2018 10:02 am\nI no se us ha acudit publicar aquí la carta i el plànol sencer en PDF perquè els pugui consultar tothom?\nTeniu molt poc nivell, nois/es 🙁


Bretxes digitals: noves expressions de les desigualtats - Fundació Francesc Ferrer i Guàrdia\nBretxes digitals: noves expressions de les desigualtats\nPublicat el 31-03-20\nDes de la Fundació Ferrer i Guàrdia treballem des de fa temps en projectes sobre polítiques digitals. Disposem d’un projecte propi de generació de coneixements entorn la seguretat a internet, la presència a les xarxes socials i l’evolució de les competències digitals anomenat Segurnet.\nPer altra banda, també hem incorporat aquesta perspectiva en projectes d’assessorament com són els Plans de Prevenció de Drogues i altres addiccions, on hem realitzat una anàlisi de l’addicció a les pantalles. Fruit d’aquesta línia de treball, hem donat suport al procés participatiu de la Generalitat de Catalunya del programa Punts Òmnia, que treballen la inclusió social i fan treball comunitari a partir de les TIC, i actualment estem finalitzant un estudi impulsat per la Taula d’Entitats del Tercer Sector Social de Catalunya a través del seu projecte m4social, sobre “La Bretxa digital en les persones ateses per entitats socials”.\nAmb aquests projectes hem consolidat uns coneixements sobre la bretxa digital que hem cregut oportú sistematitzar i difondre en aquest article. Una proposta on presentem una aproximació teòrica a les diferents dimensions de la bretxa digital, analitzem les principals dades estadístiques existents entorn la bretxa digital i proposem el treball a desplegar per les diferents administracions públiques davant els reptes que es plantegen.\nArticle "Bretxes digitals: noves expressions de les desigualtats"\nInfografia "Les Bretxes digitals"


Fora de perill el nadó que va caure d'un balcó a Reus\nFora de perill el nadó de 20 mesos que va caure d'un balcó a Reus\nVa ser traslladat en estat crític a l'Hospital Sant Joan de Déu de Barcelona, ahir dijous\ndivendres, 21 de juny 2019 - 09:30h\nImatge d'arxiu de l'helicòpter del SEM | Cedida\nFora de perill el nadó de 20 mesos ingressat ahir dijous, en estat crític, després de caure d'un segon pis a Reus. El succés va tenir lloc la tarda d'aquest al voltant de les quatre de la tarda, en un immoble situat al carrer de Dom Bosco. La nena, d'un any i mig, va caure de l'edifici per accident, segons va avançar el 'Diari de Tarragona'.\nFins al lloc dels fets s'hi van desplaçar el Sistema d'Emergències Mèdiques (SEM), que van activar l'ambulància i també l'helicòpter. També hi van acudir els Bombers de la Generalitat, la Guàrdia Urbana de Reus i els Mossos d'Esquadra.\nEl personal mèdic del SEM va atendre el nadó, que va patir diversos traumatismes, sobretot a la part del cap. Finalment, davant la gravetat de les ferides, la bebè va ser traslladat urgentment en helicòpter a l'Hospital Sant Joan de Déu de Barcelona, on va ingressar en estat crític.\nUna nena de 9 anys, ferida greu en caure d'un balcó a Valls aquest dimecres\nLa petita de Reus és el segon menor que pateix una caiguda des d'un balcó a les comarques de Tarragona en 24 hores. La tarda d'aquest dimecres, 19 de juny, va tenir lloc un succés semblant a la ciutat de Valls. Una nena de 9 anys va caure del balcó des d'un tercer a un primer pis, al carrer de Castells, i va resultar ferida greu. Després de la caiguda, la nena estava conscient, i va ser evacuada en ambulància a l'Hospital Joan XXIII de Tarragona, on va ingressar a l'UCI pediàtrica.\nUna nena de 9 anys, ferida greu en caure d'un balcó a Valls\nUn treballador del Port de Tarragona, ferit en caure des de tres metres en una nau


Maria | Catalunya Religió\nPer Jesús Renau. Ds, 07/12/2019\nAvui és un dia especial, d’aquells transparents, clars i blaus, nets i quasi tangibles. Estem asseguts al pedrís que hi ha vora la porta de l’ermita. Al meu costat hi ha l’ermità, vell amic d’anys i de bones xerrades. Tinc moltes ganes que m’aclareixi què vol dir “immaculada concepció”. Després, doncs, d’un inici de conversa sobre el temps i la seva vida, li faig la pregunta i, per uns moments, resta callat. Ara veig que té ganes de parlar.\nL’ermità: Mira noi, des de l’endemà de la Resurrecció de Jesús, Maria, rebuda a casa de Joan, participava de les trobades dels deixebles, acompanyava a les pregàries i era estimada per tots ells, que possiblement li preguntaven sobre la vida del Senyor, en especial sobre la seva infància. Al cap dels anys, Maria va fer el traspàs. Havia deixat una fonda petjada a tota la comunitat. L’experiència de la primera comunitat va anar repetint-se durant segles, i Maria va anar ocupant un lloc molt especial en l’experiència espiritual de les comunitats. Maria era el model, Maria era la intercessora, Maria era la més santa, la que més havia viscut i captat l’evangeli.\nL’amic: Molt bé, però no entenc això de la immaculada concepció.\nL’ermità: Com es nota que ets de Barcelona, tens sempre pressa. Espera’t una mica. Maria, durant segles, va fer-se propera a la gent, a les comarques i pobles. Cada terra en feia el seu santuari. Maria, Mare de Déu, Santa entre les santes, invocada, venerada, estimada, imitada. Aquestes han estat les experiències espirituals del Poble cristià; també, diguem-ho, les nostres experiències. I per això, quan el Sant Pare Pius IX va consultar totes les esglésies sobre si creien que Maria havia tingut pecat a la seva vida des de la seva concepció, la pràctica totalitat van respondre que no, creient que Maria no havia pecat, i que ni tan sols havia tingut el pecat original.\nL’amic: Si us plau, pecat què? No ho he entès mai.\nL’ermità: Home, obre els ulls, mira el món, el que passa. El que et passa, el que ja des que hem nascut ens infecciona... No és necessari anar als inicis del món, només veure i sentir com hi ha una pol·lució del mal que tot ho embruta. Doncs bé, ella, Mare de Déu, pel do de l’Esperit, mai va entrar en aquest joc brut.\nL’amic: M’has donat una pista, hi pensaré.\nL’ermità: Molt bé... Resa també una mica, que ho entendràs millor.


Salou lamenta la mort en accident de trànsit d'un Policia Local en acte de servei — Ajuntament de Salou\nSalou lamenta la mort en accident de trànsit d'un Policia Local en acte de servei\nSalou lamenta la mort en accident de trànsit d'un Policia Local en acte de servei https://www.salou.cat/ca/noticies/salou-lamenta-la-mort-en-accident-de-transit-dun https://www.salou.cat/ca/noticies/salou-lamenta-la-mort-en-accident-de-transit-dun\nL'agent, A.M. de 31 anys, havia guanyat les oposicions a policia en la darrera promoció\nSalou ha viscut aquest migdia un tràgic accident que s'ha cobrat la vida d'un jove agent de la Policia Local A.M. de 31 anys i veí de Salou. Els fets, que s'estan investigant per part de la Policia Local –qui està instruint l'atestat- han ocorregut als voltants de les 12 del migdia a l'Avinguda Andorra cantonada amb el carrer Barbastre quan, per causes que es desconeixen encara, un vehicle i la motocicleta de l'agent han col·lidit. Al lloc dels fets han acudit les ambulàncies del SEM i se li han practicat les proves de RCP i massatge i l'han traslladat a l'Hospital Joan 23 de Tarragona. Ha estat precisament a Tarragona on ha mort a la una del migdia després de no superar els efectes de la col·lisió.\nEs dóna la circumstància que tant el cotxe com la motocicleta de l'agent estaven en moviment, segons les primeres investigacions. La Policia Local encara està prenent declaracions als testimonis per aclarir les circumstàncies del fatal desenllaç.\nL'agent, havia superat en les darreres oposicions les proves per a la Policia Local de Salou i que passat l'estiu havia d'ingressar a l'acadèmia de Policia de Mollet per completar la seva instrucció.\nL'alcalde, Pere Granados, en nom de la Corporació i el cos de la Policia Local de Salou ha mostrat el condol per la mort en acte de servei d'aquest treballador municipal i ha decretat dos dies de baixada de les banderes a mig pal.


Diari de un viatge a Eslovenia 2019 - Obert Per Vacances\nVall de Vipava\nDarrer dia. El nostre avió surt demà a les sis del matí. Decidim no tornar a Ljubljana i dormir en algun punt més proper a l'aeroport, passant el dia en un parell de poblacions properes al Llac de Bled. Ens ho prenem amb calma, sortim de l'hotel a les 10:20, i ens anem directament al Merkator, a comprar unes postres típiques eslovenes per portar el dilluns a l'oficina. Es diu potica, una mena de pa de nou elaborat amb massa de llevat, nous, mantega, nata, ous, mel o sucre.\nA cinc minuts en cotxe des de Bled es troba Radovljica, una de les àrees medievals més ben conservades d'Eslovènia, amb edificis que han romàs pràcticament intactes durant els últims 600 anys. Al segle XIII, a petició del Patriarcat d'Aquilea, es construeix en un promontori sobre el riu Sava, una església al voltant de la qual es desenvolupa un assentament. Al segle XV es va construir un mur i un fossat com a defensa contra els atacs dels turcs. A causa dels impostos que recaptava el seu port fluvial, i al comerç amb vi i sal, va ser un lloc florent fins a finals del segle XVII, moment en què va quedar pràcticament arrasada per un incendi, i novament en 1835. La plaça Linhart, centre del nucli antic medieval, encara pot contemplar-se en tota la seva esplendor. Bells edificis de dues o tres altures d'estil gòtic i renaixentista, amb grans portals, petites finestres, i vius murals decorant algunes de les seves parets. Al final de la plaça hi ha un mirador amb meravelloses vistes de la vall del riu Sava i els Alps Julians. A l'entrada del nucli antic es troba el TIC (Tourist Information Center) i al costat d'ell un pàrquing gratuït.\nPlànol de Radovljica\nLes cases de la Plaça Linhart\nA mitja hora en cotxe des Radovljica, a la vall de Selska, es troba Škofja Loka, una de les ciutats més antigues d'Eslovènia. Una altra petita ciutat medieval, amb nombrosos monuments històrics i un fantàstic castell. Tot i que les primeres construccions daten del segle XII, tot el que es veu va ser construït després del demolidor terratrèmol de 1511. El seu centre històric gira al voltant de la plaça Mestni, més aviat sembla un carrer ample en lloc d'una plaça, envoltada de cases senyorials del segle XVI en tons pastís, l'ajuntament, la casa del rector, una església, i una imatge de la Mare de Déu sobre una columna, construïda en 1751 per agrair la protecció divina contra la pesta i el foc. Al final de la plaça, al costat d'un enorme arbre, es troba la Casa Homan, un palau de tres pisos amb frescs a la seva façana. Després d'ella està l'Església de Sant Jacobo (segle XIII), la més important de la ciutat; i a pocs metres, seguint un carreró, hi ha l'Església de Maria Immaculada, que formava part d'un antic convent de les monges clarisses. Poc després, el Pont dels Caputxins, un pont de pedra construït al segle XIV, ens treu del nucli antic.\nSota Mestni Trg esta la Plaça Spodnji, la zona humil de la ciutat durant l'Edat Mitjana. Hi ha poc a veure aquí, l'únic destacable és el restaurant Kasca, ubicat a l'antic graner del poble. Dinar eslovè i pizzes, local ampli i bonic, robustes taules de fusta, parets de pedra i decorat amb instruments de conreu. Sopa de xampinyons, sopa de carbassa, lonec kasca (potatge de verdures), botifarra amb guarnició, gibanica (postres de capes de nous, figues, pasta de full ...), dues copes de vi i una ampolla d’aigua, 32€.\nDecidim no visitar el castell i posem rumb a Crngrob. Un petit poble a 7 km de Skofja Loka, on la seva Església de l'Anunciació (segle XIII) va ser una popular destinació de pelegrinatge en el passat. En les seves parets exteriors hi ha diversos murals dels segles XIV i XV. Per dormir escollim el diminut poble de Voglje, a només 6 km de l'aeroport. Hi ha un supermercat, i un parell d'hostals i restaurants. Bed & Breakfast Pr’Sknet, 48€. Habitació doble, àmplia, amb bany propi. Casa familiar, net i curos, agradable, còmode i tranquil.


El batec del Priorat antic\nLa nova ruta parteix de Cornudella i inclou Siurana, Poboleda i Escaladei, a la imatge. ARA\nWww.ruthtroyano.cat“La ruta us portarà del castell de Siurana fins al monestir d’Escaladei a través d’un paisatge únic i enigmàtic. Camí de vinyes i aromes d’un mediterrani incomparable”. Dos baluards són l’enllaç físic i emocional d’un viatge pel Priorat antic que la iniciativa privada s’ha conjurat a fer visible. Seguint els models francès i nord-americà de les wine routes, però amb la dimensió justa que li pertoca a un territori auster i menut com el Priorat, l’oferta patrimonial, paisatgística, gastronòmica, vinícola i hostalera del nord de la comarca es relliga i es mostra al turista, especialment l’internacional. Ho recull un catàleg en tres idiomes, però en els propers mesos naixerà l’espai web per donar veu al trajecte: “Podreu visitar cellers emblemàtics i acostar-vos als misteris dels grans vins del Priorat, fruit d’una tradició ancestral i una viticultura heroica. El Priorat antic i llegendari gaudeix d’una innovadora i distingida oferta gastronòmica on us sorprendran receptes i maridatges singulars”.\nBlai Rosés, responsable de comunicació de Perinet i un dels promotors de la iniciativa, diu que el disseny qualitativament selectiu de la ruta posa en valor la capacitat de càrrega d’un territori que ha de ser preservat: “L’experiència val el que val. I ho ha de valdre per mantenir l’equilibri amb l’entorn i amb una estructura social sostenible”. És la manera d’assegurar que el turista arribarà al Priorat amb el respecte que mereix una comarca que aspira a formar part de la llista de Patrimoni Immaterial de la Humanitat de la Unesco. “El silenci i el confort per a l’ànima us esperen al llarg del viatge en allotjaments pensats per connectar amb la natura i gaudir en plenitud d’un entorn inigualable”, recorda el catàleg. L’itinerari es pot fer a peu i transcorre entre vinyes velles i tastos de vins de viticultura heroica, cosa que podrà donar peu a un primer producte enoturístic, el wine and walk, però se’n desenvoluparan més. Amb bicicleta, per exemple. La ruta fuig del primer cor enoturístic que formen Falset, Gratallops, Torroja i Porrera. N’estableix un de nou, amb porta d’entrada a Cornudella de Montsant, passant per Siurana, Poboleda i Escaladei. Però, de fet, al Priorat cada camí en podria sustentar un.\nL’Agència Catalana del Patrimoni i el Patronat de Turisme de Siurana fan costat a la iniciativa perquè hi veuen la possibilitat de reinterpretar els espais i consolidar-hi visites. “La idea és oferir una ruta majestuosa, distingida i elegant més que una visita, promovent el nord del Priorat com a destinació enoturística i de turisme cultural”, explica Rosés. Cellers, hotels i restaurants de gamma alta comparteixen visió: la clarividència geogràfica de l’Edat Mitjana pot seduir el visitant erudit i exigent del segle XXI.


Hintersee (llac) - Viquipèdia, l'enciclopèdia lliure\nEl llac prop de Ramsau (2006)\nEntitat local menor alemanya\nEntitat territorial administrativa Ramsau bei Berchtesgaden (Alemanya)\n47° 36′ 17″ N, 12° 50′ 55″ E / 47.6047°N,12.8486°E / 47.6047; 12.8486\nEl Hintersee és un llac de l'Alta Baviera de 0,16 km2 situat al municipi de Ramsau bei Berchtesgaden, al districte de Berchtesgadener Land. Al costat del llac hi ha un petit nucli d'uns 100 habitants que rep el mateix nom que el llac. La seva formació és posterior a les glaciacions i deguda a un despreniment procedent dels Reiter Alm i dels Hochkalter que va formar una presa natural. El llac té un petit emissari que l'uneix al riu Ramsauer Ache.\nEl llac i els paisatges que l'envolten són un atractiu turístic molt important i des d'antic han estat visitats per importants pintors, com Carl Rottmann, i han estat utilitzats a moltes pel·lícules. Hi ha una embarcació amb motor elèctric que permet travessar el llac, també es poden llogar embarcacions a pedals.\nCoord.: 47° 36′ 24″ N, 12° 51′ 14″ E / 47.60667°N,12.85389°E / 47.60667; 12.85389\nA Wikimedia Commons hi ha contingut multimèdia relatiu a: Hintersee\nObtingut de «https://ca.wikipedia.org/w/index.php?title=Hintersee_(llac)&oldid=21455719»\nLa pàgina va ser modificada per darrera vegada el 9 jul 2019 a les 10:30.


El mas de les ànimes | llibresvalencians.com\nMaria Celidònia Palop, més coneguda com la Palopa, va nàixer el 1799 i va morir el 1936, just després de l’esclat de la Guerra Civil. Els seus més de cent anys d’existència són el fil conductor d’un relat que ens endinsa en la vida rural de les comarques centrals valencianes des del segle xviii fins al xx. Així, coneixem la Palopa el dia del seu soterrament, quan l’enterrador la porta al cementeri amb l’única companyia de les ànimes dels seus parents morts, que també la visitaven i li parlaven quan encara vivia. Un per un, descobrirem els personatges d’aquesta nissaga valenciana que l’escorten fins a la tomba en una narració esguitada de realisme màgic adobat amb pessics de costumisme rural.\nVicent Josep Escartí barreja així en El mas de les ànimes realitat i ficció per a explicar-nos la fascinant vida de la Palopa, una dona forta i prodigiosa que es va avançar al seu temps.\nAutor Vicent Josep Escartí\n“Narrar en la frontera”


Paradís de Enduro All-Mountain | Berga Enduro\nParadís de Enduro All-Mountain\nParadís de Enduro All-MountainPär Lindholm2021-03-25T17:35:16+00:00\nTens preguntes? Truca a Fèlix: 616 23 37 45\nA una hora de Barcelona es situa la comarca muntanyosa del Berguedà, en ple prepirineu català, envoltada de cims que freguen els 2500 metres d’alçada. Cims tan emblemàtics com el majestuós Pedraforca o la Gallina Pelada. També hi han serralades ideals per practicar Enduro/ All Mountain com els Cingles de Vallcebre, els boscos màgics del Catllaràs o els prats subalpins dels Rasos de Peguera.\nEl territori del Berguedà inclou algunes de les baixades més llargues i potents de tot el Pirineu, fregant els 1900 metres de desnivell negatiu, i amb un percentatge molt alt de corriol de qualitat, al voltant del 90%.\nAmb l’ajut d’un remuntador assistit i una mica de pedaleig, podem arribar amb facilitat als 2000 m d’alçada i realitzar descensos de més de 1000 metres de desnivell, rutes amb caràcter alpí i accessibles gairebé tot l’any.\nTots els corriols que trobarem son 100% naturals i alpins, usats durant anys per comunicar pobles, de transhumància, d’accés a mines i boscos i senders de exiliats de les guerres.\nSón raconades salvatges i l’excepció és trobar-se persones, on és més probable albirar un cabirol o un esquirol.\nEl tipus de terreny és molt variat, depenent de l’alçada i l’orientació de la muntanya. En les cares nords hi ha boscos preciosos de pi i faig (vídeo) i en les cares suds, el terreny és més rocós i sec (vídeo). El clima mediterrani fa possible practicar BTT durant tot l’any.\nSegueix-nos a Facebook, Instagram y YouTube! I si vols ajudar-nos amb el manteniment dels senders, aquí pots llegir més.\nProposem dues rutes autoguiades amb remuntador i transfer d’equipatge, d’un a cinc dies. Cada dia dona uns 2000 metres de baixada i tenim l’opció d’afegir més seguint els trails que hem penjat a Trailforks.\nOferim sortides guiades amb grups de tots els tamanys i diferent nivell, per exemple:\n-Enduro/All Mountain amb un remuntador i 4-6 hores de ruta. 2000 metres desnivell negatiu aprox.\n– Enduro amb 2-3 remuntadors i 2000-3000 metres negatius.\n– E-bike Enduro amb o sense remuntador.\nPreu: a partir de 60 Eur/persona .\nCap de setmana amb hotel o refugi de muntanya ( MP), guia i remuntadors. Proposem diferents paquets adaptats a tots els amants de l’esport.\nPreu a partir de 195 EUR/persona.\nEn aquest curs aprendrem els principis fonamentals de la conducció i de la tècnica en la bicicleta de muntanya BTT aplicats en la vessant més endurera i/o All Mountain.\nA la nostra pàgina de rutes presentem les baixades més populars.


750 jutges es solidaritzen amb el Tribunal de “La Manada” | Carta Semanal\nAquests 750 jutges, que suposen ni més ni menys que el 15% del total de jutges que hi ha a Espanya, denuncien en el seu escrit la “gravíssima amenaça que s’ha alçat contra la independència judicial a Espanya” i expliquen que “el cas consisteix que un cop dictada la sentència per part d’un tribunal espanyol (l’Audiència Provincial de Navarra) en un cas amb molta notorietat com ‘La Manada’ s’ha desfermat una pressió social contra aquest òrgan jurisdiccional fins a arribar al linxament públic”.\nÉs a dir, que a aquests jutges no els preocupa ni la sentència, que va dictaminar que no hi havia violència ni intimidació en els abusos sexuals comesos per cinc homes joves i fornits contra una jove indefensa, ni la situació de la víctima, ni el fet que els cinc violadors hagin estat recentment posats en llibertat, sinó la indignació social contra aquestes sentències.\nSegons els 750 jutges que signen l’escrit, això es produeix “amb la complicitat i beneplàcit de polítics que veuen una oportunitat per millorar els seus rèdits electorals i sense que el Consell General del Poder Judicial (CGPJ) hagi contestat eficaçment a tan preocupants amenaces contra la separació de poders i el bon nom d’uns jutges injustament atacats”.\nLa queixa d’aquests jutges afegeix que se senten “completament desprotegits davant les interferències dels poders Executiu i Legislatiu en la funció judicial”.\nRecordem que plou sobre mullat. Anteriorment, les quatre associacions de jutges -sense diferències entre associacions “progressistes” i “conservadores” i altres entitats com la Plataforma Cívica per la Independència Judicial han recolzat sense fissures l’actuació d’aquests jutges.\nEntretant, més d’1.400.000 persones han signat una petició d’inhabilitació dels jutges responsables de la sentència de “la Manada”. Compartim la seva indignació, però hem d’afegir que la solidaritat de tants jutges amb aquest tribunal demostra que aquest sistema judicial no és reformable ni es pot democratitzar, que amb aquests jutges no hi va a haver justícia per a les dones agredides o violades.\nNo és d’estranyar. Es tracta de l’aparell judicial heretat del franquisme sense cap tipus de depuració. Un sistema judicial que durant anys ha perseguit a les dones que lluitaven per la seva llibertat, i ha emparat o tancat els ulls cap a la violència masclista (només ha anat canviant davant la mobilització social). Un aparell judicial que s’acarnissa amb els 300 sindicalistes processats per fer vagues o amb els polítics catalans que han gosat atemptar contra la “unitat d’Espanya”, però que surt en defensa dels jutges que posen en llibertat a violadors.\nReivindicar la “independència judicial” amb aquests jutges no és una petició democràtica ni progressista. Tot el contrari, és donar suport al manteniment en el seu lloc de treball a aquests enemics dels drets dels treballadors, dels pobles i de les dones.\nCal acabar amb aquest aparell judicial. Cal acabar amb aquest règim que els empara. Només imposant una República en la qual els jutges siguin triats pel poble i responguin davant seu es pot obrir pas la defensa dels drets i la vida de les dones.\n← 750 jueces se solidarizan con el Tribunal de “La Manada” La corrupció a la Casa Reial mirall de la podridura del règim de la Monarquia →


L'Empresa | Agrobotiga La Perla\nLa Perla del Vallès, propietat de la familia Lamarca, va ser una farinera ubicada al camí Romà de Granollers, en ple centre del la capital del Vallès Oriental. En Josep Torrents la va gestionar durant els seus últims anys i en va adquirir el nom.\nComercialització de cereals al major\nLa Familia Torrents Tintó es dedica a la comercialització de cereals al major des del 1950 i des del 1964 fins al 2014 a la molineria per animals de granja.\nAl major distribuim al major cereals com Blat, Ordi, Civada, Sorgo, Moresc, Soja... bàsicament a Catalunya i al Sud de França.\nEl 2014 vàrem obrir una agrobotiga en l'espai de l'antic molí des d'on comercialitzem al detall productes per l'agricultura, la ramaderia, productes per mascotes, i aliments de proximitat.\nPropietat de la família Lamarca de Granollers.\nUbicada al camí Romà de Granollers, en ple centre de la capital del Vallès Oriental\nLa Familia Torrents Tintó s'inicia\nen la comercialització al major de cereals\nEn Josep Torrents (Pare) inicia el negoci que més endavant continuarà en Josep Torrents (Fill)\nInaguració del molí de grà de Palou\nEn Josep Torrents (Pare) inicia el negoci de la molineria a Palou. A l'edifici de l'actual agrobotiga de La Perla.\nRelleu a la farinera\nEn Josep Torrents (Fill) agafa el relleu de la fàbrica a la família Lamarca-Morell\nCanvi de rumb a La Perla\nEs deixa de fabricar farina per focalitzar-se en la comercialització\nInauguració de la botiga d'alimentació a Granollers\nUbicada al Carrer Goya de Granollers.\nDedicada a la comercialització al detall d'aliments de qualitat\nMés endavant s'integra en l'empresa Productes Alimentaris La Perla S.L.\nDesprés de 50 anys d'ús del molí, reconvertim l'espai i ampliem la oferta de productes.\nBotiga La Perla, alimentació a granel.\nEl 1997 vàrem obrir una botiga al Carrer Goya de Granollers d'aliments de qualitat, proximitat i artesanals. Des de l'inici es va donar molta rellevància als productes a granel, seguint la llarga tradició de les botigues antigues que molts havíem vist de petits. Actualment forma part de l'empresa Productes Alimentaris La Perla S.L. dedicada a la importació de productes ètnics d'arreu del món.\nProductes Alimentaris La Perla és especialista en importació i distribució de productes alimentaris ètnics i productes alimentaris exòtics. Importem directament d’Àfrica, Àsia, Amèrica i Europa, i distribuïm a nivell nacional i internacional, acostant a tothom la riquesa gastronòmica d’altres països. Treballem des del 1997, i ens hem guanyat la confiança de les principals marques del mercat alimentari com Nestlé, AroyD, Guinness, FOCUS, Lipton o Jumbo entre d’altres. A més, comptem amb un catàleg de marques pròpies amb les que el client pot optar a millors preus sense renunciar a la qualitat: Wyndoo, Halah, Tiga Dèguè, LP African Foods, King Africa, Kumba, Safna o The Elements entre d’altres.


La bona gestió dels residus és una responsabilitat compartida - Consell de Mallorca\nVés enrere La bona gestió dels residus és una responsabilitat compartida\nJuan Carrasco, director insular de Residus (centre).\nLa bona gestió dels residus és una responsabilitat compartida\nEl Consell de Mallorca participa en la trobada d’Entitats Supramunicipals de Gestió de Residus.\nEl director insular de Residus, Juan Carrasco, i personal tècnic de la Direcció Insular de Residus han assistit a la trobada 'Un servicio público para el s. XXI, mirando al futuro', que ha tingut lloc a València, organitzada pel grup de treball Entitats Supramunicipals de Gestió de Residus Municipals d’Espanya (ESGREM).\nLa primera ponència sobre la llei de residus, el decret d'envasos i els fons Next Generations va anar a càrrec Ismael Aznar, director general de Qualitat i Avaluació Ambiental del Ministeri per a la Transició Ecològica i el Repte Demogràfic del Govern Espanyol.\nLa conferència també va tractar sobre temes com la recollida de matèria orgànica i les opcions de tractament. La trobada també ha servit per parlar de les oportunitats per les entitats locals així com la contribució als objectius climàtics i la necessitat i importància de promoure la responsabilitat dels ciutadans amb taxes justes i incentius per reciclar i separar més i millor. Per acabar hi ha hagut una taula rodona sobre el futur dels consorcis els reptes i les amenaces del futur.\nSobre aquesta trobada, el director insular de Residus del Consell de Mallorca, Juan Carrasco, ha explicat que «s’han tractat temes de gran importància per al futur en matèria de residus del nostre territori, com la nova llei estatal, actuacions per a la prevenció de residus, la comunicació amb la ciutadania i la corresponsabilitat, entesa com la responsabilitat compartida en la gestió de residus que tenim tots i totes».\n«La trobada ha estat molt interessant i enriquidora, i ha permès a l’equip compartir experiències i bones pràctiques. Consider que aquestes trobades són fonamentals per poder fer front al repte dels objectius europeus en matèria de reciclatge», ha afegit Carrasco.\nA més d’assistir a la conferència, els representants de la Direcció Insular de Residus del Consell de Mallorca han pogut fer dues sortides: una visita a la planta de tractament de residus i compostatge de Manises i una altra a les instal·lacions de compostatge de la fracció orgànica de Guadassuar. Ambdues visites tenen a veure amb el tractament biològic de la matèria orgànica.\nA la trobada també hi han participat, entre d’altres, el Consorci d’Aigües i Residus de La Rioja, el Consorci de Residus del Maresme, el Consorci per la Gestió Integral de Residus de la Província de Salamanca, el Consorci Provincial de Màlaga i l’Entitat Metropolitana per al Tractament de Residus de València.


Cantautor, poeta, artista, paleta, Especialista en demolició d'edificis\nSixto Diaz Rodriguez, conegut com a Rodríguez (Detroit, Michigan, Estats Units, 10 de juliol del 1942), és un músic i compositor folk estatunidenc. La seva carrera inicial va ser de curta durada, amb dos àlbums que no van obtenir cap mena d'èxit comercial a la dècada dels 70 i una breu gira a Austràlia, realitzada amb més pena que glòria. Sense saber-ho, però, el seu treball va obtenir un èxit fenomenal a Sud-àfrica durant el període de l'apartheid, tot i que entre els fans d'aquest país s'havia estès el rumor que Rodríguez s'havia suïcidat durant un concert, per la qual cosa ningú no mirà mai de contactar-hi. Als anys 90, uns d'aquests fans van descobrir per sorpresa que era viu i van buscar-lo, i aconseguiren posar-se en contacte amb ell, cosa que va conduir a un renaixement inesperat de la seva carrera musical.\nSixto Rodríguez va néixer a Detroit, Michigan. D'origen mexicà va ser anomenat Sixto perquè era el sisè fill de la família. Els seus pares pertanyien a la classe treballadora; el seu pare era un immigrant que havia arribat als EUA des de Mèxic en la dècada del 1920 i la seva mare tenia ancestres europeus i amerindis. La seva família es va unir a l'onada més gran de mexicans viatjant al centre del país per treballar a les principals indústries, especialment l'automobilística. En aquells anys, els immigrants mexicans de la zona s'havien d'enfrontar a períodes d'intensa alienació i marginació. Per aquest motiu, en la majoria de les seves cançons, Rodríguez pren una postura política sobre les crueltats que enfronten els barris marginals de la seva ciutat. Sixto Rodríguez, però, va tenir una bona educació i es llicencià en filosofia per la Wayne State University al Monteith College.\nInicis de carrera als Estats Units[modifica]\nCause I lost my job two weeks before Christmas. And I talked to Jesus at the sewer, and the Pope said it was none of his God-damned business ("Com que em vaig quedar sense feina dues setmanes abans de Nadal, vaig anar a parlar amb Jesús a la claveguera i el sant pare em va dir que no era quelcom del seu maleït assumpte")\nEl fenomen sud-africà[modifica]\nEl 1991, els seus dos àlbums van ser llançats en CD a Sud-àfrica per primera vegada, la qual cosa va ajudar a perpetuar la seva fama. Val a dir que, a Rodríguez, la fama li arribà en una Sud-àfrica on el govern censurava pràcticament tota la informació que provenia de l'exterior, i on el país es trobava a conseqüència de les polítiques ètniques aïllat internacionalment. Això va fer, a part d'evitar que Rodríguez conegués la seva fama, que els fans de Rodríguez tinguessin molt pocs detalls de la seva vida, cosa que va fer que ràpidament correguessin múltiples rumors i creences sobre Rodríguez. Una d'aquestes era que el cantant s'havia suïcidat durant un concert en veure que la gent es reia d'ell, disparant-se un tret al cap.\nSearching for Sugar Man[modifica]\nRenaixement d'una carrera[modifica]\n↑ «The singer who came back from the dead» (en anglès). The Guardian. Guardian News and Media Limited, 07-10-2005 [Consulta: 6 setembre 2013].\nObtingut de «https://ca.wikipedia.org/w/index.php?title=Sixto_Diaz_Rodríguez&oldid=25773775»


22 de maig, L'hora del talent - Un esdeveniment diferent? - Aseitec\n14 EMPRENEDORS EN VÍDEO,\n4 FABRICANTS DE TALENT EN VIU,\n+ de 130 ASSISTENTS…\nDe 19’00h a 21’00h a La Salle\nLA SALLE – Edifici Sant Josep – Sala de Graus – carrer de Sant Joan de La Salle, 42, 08022 Barcelona\n– Coordenades: 41.407925,2.130187- veure mapa\n“L’hora del Talent” un esdeveniment sobre Internet, les TIC, els Makers i el Talent, al qual realment val la pena assistir.\nMés informació i inscripció gratuïta.\nPerquè de la mà de Fran Chuan, coneixerem les experiències de quatre creadors, moduladors i impulsors de talents.\nTambé coneixerem, mitjançant vídeo, l’activitat, les motivacions, les expectatives i les realitats de 14 emprenedors, makers, empresaris o forjadors de futur que ens donaran importants pistes sobre el gran treball d’emprendre, innnovar i utilitzar el Talent.\nUna tarda de Coneixement al voltant del Talent:\n4 ponents, creadors, impulsors i gestors de Talents\n14 Talents: creatius emprenedors\nTags: aseites, emprenedors, trobades digitals


Com utilitzar el teu telèfon mòbil com a comandament de Nintendo Switch | Androidsis\nDaniPlay | 18/08/2021 08:36 | actualitzat a 19/08/2021 20:22 | aplicacions Android, Tutorials\nNintendo ha anat en els últims anys llançat videoconsoles pensades per a l'ús i gaudi dels seus milions de seguidors a tot el món. L'última consola llançada per la companyia ha estat Nintendo Switch, una plataforma híbrida en la qual poder jugar a una pantalla de 6,2 polzades, però també en un televisor.\nLa firma japonesa sempre s'ha desmarcat de Sony i Microsoft, tal és així que els seus consoles no van ser comparades en terme de maquinari amb les llançades per les altres dues. Part fonamental de la consola és el seu joy-Amb, Com se li coneix a l'comandament que va en els laterals de el panell, els mateixos poden treure i utilitzar com un pad normal.\nA dia d'avui gràcies a la tecnologia el mòbil pot ser usat com a comandament de Nintendo Switch, Tot això gràcies a una aplicació creada per deepblue Labs. La mateixa va polint aquest comandament virtual en les diferents versions llançades fins al moment, tot això sota mapatge i noves característiques.\n2 En versió Alpha\n3 Instal·lació de JoyCon Android, primers passos\n4 Versió de pagament\n5 Utilitza el NFC per al seu benefici\n6 Requisits per jugar amb JoyCon Droid\nAmb l'aplicació JoyCon Droid pots convertir el teu telèfon Android en un comandament de la consola de Nintendo, Emularà XNUMX JoyCon clàssic i fins un de tipus avançat. El primer d'ells és el que es fa servir en la coneguda consola portàtil conegut com JoyCon, el segon és un comandament «Pro Classic».\nAquest pad virtual és vàlid a l'hora d'usar-lo com un extra, ja que malgrat funcionar bastant bé el millor és comptar amb un de físic. JoyCon Droid és una de les alternatives si volem jugar contra el nostre amic sense la necessitat de comprar un comandament en aquest precís moment.\nLa configuració de JoyCon Droid és extremadament senzilla, passarà per baixar-la i configurar els botons d'acció, que arriben a ser precarregats per la consola. Ideal si vols jugar com ho fas normalment amb la plataforma de Nintendo fins aquest precís moment.\nEn versió Alpha\nFins al moment el projecte es segueix mantenint en verisón Alpha, per tant queda anar veient que la mateixa avança durant diferents etapes. La versió beta si és que es llança finalment seria una de les fases importants, Ja que donaria un gran pas després temps d'intensa espera.\nL'aplicació funciona perfectament amb tots els jocs, El millor és mapejar tots els botons, al menys els que es fan servir d'acció, ja que la creueta serà per a manejar tot títol i no caldrà adaptar-la. N'hi haurà prou amb emparellar, per després poder anar tocant els ajustos de l'app.\nDisposa d'una pega, no funciona en tots els smartphones, encara que sí ho fa en la majoria, de manera que el primer seria provar al telèfon que facis servir com a principal. En versions anteriors dels mòbils sol anar bé, també passa en els nous, però això va a variar i molt depenent de la marca a més de el model.\nInstal·lació de JoyCon Android, primers passos\nEls primers passos amb JoyCon Android són senzills, Sobretot per a la instal·lació d'aquesta coneguda eina que farà de comandament de Nintendo Switch utilitzant el teu mòbil. L'ús d'ell mateix passarà a ser l'emulació perfecta, tot això funcionant com si usessis XNUMX JoyCon original de Nintendo.\nEl única que costa és l'aparellament, però un cop passades això tot anirà sobre rodes, atès que l'aplicació sol usar-se com una segona opció de l'comandament original. El JoyCon físic sol venir partit en dos, Per després implementar-se en els dos costats de la pantalla que ve amb la videoconsola.\nPer a la seva instal·lació fes el següent:\nDescàrrega JoyCon Droid des d'aquí, Ja no està disponible a la Play Store després d'estar allotjat més d'un any\nUn cop descarregada procedirà a la seva instal·lació, dóna-li a permetre i dóna el permís de Bluetooth per al seu funcionament\nTria el JoyCon a simular, ja sigui l'esquerre o el dret, això és indiferent, pots fer servir el que et vingui millor en aquest moment, també tens l'opció de triar la versió «Pro», És el comandament perfecte per treure el màxim partit a qualsevol títol\nPrem ara a «Later» i es mostrarà el comandament elegit, Si t'has equivocat i vols escollir un altre tens l'opció de fer-ho tornant enrere, fes el mateix procediment donant-li a «Later» per anar a el pad triat\nAra a la Nintendo Switch fes clic a la icona dels comandaments, el quart situat a la part esquerra, mostrarà la icona de l'JoyCon\nA la consola prem sobre «Canvia l'ordre o la manera de subjecció»\nUn cop realitzat aquest pas al telèfon et mostrarà la sol·licitud d'aparellament amb Nintendo Switch, accepta\nJa un cop fet l'aparellament a la consola et va a mostrar el telèfon actiu com pad JoyCon, Podent controlar la consola completament i amb això també tots els jocs a l'ésser compatible amb tots ells\nLa versió coneguda com Pro té un cost de 5,99 euros per a l'eliminació dels anuncis, Tot i ser relativament pocs val la pena pel suport a la desenvolupadora. Pots usar-se d'una manera completa sense necessitat de desemborsar aquest import d'uns 6 euros, però traurà la publicitat de l'aplicació definitivament.\nL'ideal és primer provar que funcioni perfectament sobre el telèfon en el qual el instal, ja que fer aquest desemborsament és únic i definitiu, per sempre. Podrà usar-se en diversos telèfons amb aquesta llicència a l'demanar el bàsic, entre aquestes coses una adreça de correu electrònic de registre.\nLes actualitzacions aniran arribant segons assenyala deepblue Labs, L'encarregada de el projecte, que de moment ha anat llançant diverses correccions. JoyCon Droid està pensat per a usar-lo ràpidament i tot amb prou feines uns passos, després de fer-ho ja emparellarà molt més ràpid amb prou feines obrir l'app i accedir als paràmetres de la Nintendo Switch.\nUtilitza el NFC per al seu benefici\nJoyCon Droid fa servir la tecnologia NFC per llegir els Amiibos de Nintendo, Ideal si vols fer-te amb ells amb aquest comandament virtual d'Android. L'ús és igual que succeeix amb el pad físic, de manera que fer-te amb un amiibo serà tan senzill com el seguia sent fins ara.\nEn un futur l'ús de l'NFC es seguirà ampliant, atès que és ideal si vols fer pagaments, entre ells pagar el metro, l'autobús i també adquirir un producte en botigues. Amb JoyCon Droid es podrà usar a l'hora d'adquirir un o diversos Amiibos amb prou feines connectar el comandament a la consola.\nRequisits per jugar amb JoyCon Droid\nUn dels primers requisits perquè funcioni JoyCon Droid és disposar d'Android 9.0 o una versió superior, de posseir una inferior no està clar que arribi a funcionar. La versió de sistema operatiu d'Android és important per ser compatible amb les últimes actualitzacions de JoyCon Droid.\nUn altre requisit perquè l'aplicació funcioni a el 100% és comptar amb Bluetooth HID Profile, Si no és així haurem de crear un perfil. Els passos per fer això és amb vincular un perfil a la connexió Bluetooth, si ja ho has creat anteriorment tan sols n'hi ha prou amb accedir i seguir els passos perquè funcioni JoyCon Droid.\nRuta completa cap a l'article: Androidsis » aplicacions Android » Com utilitzar el teu telèfon mòbil com a comandament de Nintendo Switch\nNou Cubot MAX3: 6,95 polzades i càmera de 48 MP per 99,99 dòlars


L'assetjament a dones també a les xarxes socials\nEscrit per Laura Campillo. Agencia Comunicación y Género\tdimarts, 7 de novembre de 2017 23:57\n"Et violarem", així assetgen diàriament a dones en les xarxes socials. Quatre dones conegudes públicament per la seva implicació amb el feminisme expliquen les intimidacions que han rebut a través d'Internet.\n"La violència contra les dones, també la verbal, continua impune en la nostra societat", diu Nuria Varela. "Durant segles nosaltres hem hagut de callar i els homes opinar, i aquest estigma encara queda", defensa Ana I. Bernal Triviño.\nLa fotografia d'una pistola, una bala, el cadàver d'una dona estès a terra ... Aquestes són part de les amenaces que han rebut alguns dels rostres femenins més reconeguts en àmbits com la política, el periodisme o l'activisme feminista en donar la seva opinió en xarxes socials, intimidacions a les quals se sumen cada dia centenars d'insults masclistes. Twitter o Facebook, espais dedicats a la llibertat d'expressió dels seus usuaris, esdevenen ocasions en les plataformes a través de les quals s'amaguen els assetjadors per exercir violència sobre les dones, arribant a amenaçar de mort als seus éssers estimats ia elles mateixes.\nNuria Varela és un referent en feminisme, creadora d'algun dels títols més importants dels últims anys, com "Feminismo para principiantes" o "Cansadas". Explica a 20Minutos que l'origen d'aquesta violència neix amb la "desqualificació" a la informació que aporta la dona. "El coneixement encara se l'apropien els homes, qüestionant el que diuen les dones".\nLes formes per fer-ho passen des de deslegitimar qualsevol dada que la dona aporti en el seu discurs, donant-lo per fals, a l'atac personal mitjançant referències a "la sexualitat o als rols tradicionalment definits per a les dones", explica Isabel Mastrodoménico, directora de l'Agencia de Comunicación y Género. "O recorren a cridar-te 'puta' o t'envien a fregar", diu. "Durant segles nosaltres hem hagut de callar i els homes opinar, i aquest estigma encara queda", defensa Ana Isabel Bernal Triviño, periodista i professora de la Universitat Oberta de Catalunya (UOC).\nAixí ho viuen també les dones que es dediquen a la política, "a mi m'han dit: 'et violarem'" explica Clara Serra, consellera estatal de Podemos i diputada a l'Assemblea de Madrid. "En xarxes socials el que es diu d'una dona té a veure amb el seu aspecte físic:" quines tonteries dius però què maca ets" o a l'inrevés. Aquest tipus de missatges es repeteix constantment, de forma molt més dura i agressiva, molt més sexual. És símptoma que a les dones amb càrrecs se'ns mesura per coses que no tenen res a veure amb la política", denuncia.\n"Ens veuen com a objectes"\nAquest assetjament no comença sempre des dels insults directes, en alguns casos arriba de "falsos aliats", seguidors que en principi semblaven donar suport a les opinions d'aquestes dones, fins que les utilitzen amb fins masclistes. "A Facebook es disfressa de bon rotllo i romanticisme fals. És molt típic que et segueixin i marquin totes les teves fotos a la xarxa perquè quan entris vegis que està molt interessat en tu", narra Ana I. Bernal.\n"Si cada dia que obres Twitter, hi ha missatges de la mateixa persona o salta cada vegada que escrius alguna cosa ... això és assetjament. Per exemple, com em va passar, si un tipus de qui ni saps el seu nom entra en el teu perfil, es fa amb fotos de la teva família i les difon, molt tranquil·litzador no ho és", explica la periodista, "ens veuen com a objectes en barra lliure, i si no respons reincideixen".\nLa mateixa situació viuen a les xarxes socials les dones amb càrrecs públics. "Ens veuen com un cos, com algú que abans de ser política és maca o lletja, grossa o prima ...", explica Clara Sierra, que considera que aquests comentaris, acompanyats en moltes ocasions per fotografies obscenes i comentaris sexuals, "perjudiquen l'autoritat de les dones". "En general, se'ns falta més al respecte, fent que la nostra opinió necessiti molt més per escoltar-se amb el mateix pes que la d'un home", afirma.\n"Sabem on van els teus fills\nLes personalitats masculines també reben assetjament cibernètic, però la pèrdua de respecte a la figura femenina és tal que fins i tot se la utilitza a ella com a arma quan es pretén atacar un home o a les seves opinions. "Recorren a insultar la seva dona, a dir que la seva nòvia no li fa, que la seva nòvia no li posa ... Seguim sent complements decoratius per a aquest tipus de perfils", defensa Mastrodoménico.\nAquests missatges desqualificatius pugen encara més el to quan les dones parlen de feminisme. "Els fa qüestionar-se i provocar una autocrítica que bona part dels homes es neguen a fer", explica Bernal. Amb temes com la violència de gènere, la custòdia dels fills, la prostitució o el porno arriben les amenaces directes a la vida de les dones i dels seus éssers estimats, rebent fins i tot fotografies de cadàvers femenins nus acompanyats de comentaris com: "Si segueixes parlant, acabaràs així ".\nEls autors d'aquests missatges són coneguts com trolls, i en ocasions compten amb un gran nombre de seguidors que se sumen a l'assetjament i les desqualificacions. Aquest és un exemple de la intimidació que pateix la periodista Cristina Fallarás diàriament: Què fer quan es rep assetjament per Xarxes Socials?\nLes expertes afirmen que la millor opció davant un control que no cessa en els seus missatges és bloquejar-i denunciar-ho en les pròpies plataformes. Respondre a aquest tipus de missatges només alimenten l'assetjador, que busca insistentment una interacció per tenir més motius amb els quals atacar. Tot i això, moltes companyes opten per compartir públicament en els seus perfils els missatges que reben, com una forma de denunciar la situació.\nClara Sierra destaca en aquests casos la solidaritat entre totes les dones.\n"Si a una dona del PP, de Ciutadans o de Podem se li fan comentaris masclistes, hi ha una resposta col·lectiva de companyes del món de la política i dels mitjans de comunicació, hem de sortir immediatament a dir per aquí no. Aquest és el camí que cal seguir, tant és de quin partit polític siguem, no tolerarem que a cap dona es la miri o es la respongui d'aquesta manera", afirma.\nLes feministes insisteixen en la importància de denunciar els missatges més greus. "Ja sabem que defensem "'cap agressió sense resposta", i que "la violència no pot ser impune", recalca Núria Varela, però la realitat és que troben nombroses dificultats en formalitzar aquestes queixes: Twitter no ho controla. El màxim que s'ha aconseguit és que la xarxa social faci el tancament dels comptes des d'on s'han enviat els missatges, encara que ni tan sols això s'aconsegueix sempre. "Hi ha comptes vexatoris, violents, misògins o racistes que per molt que denunciem no hi ha manera que les tanquin", explica Varela. I si això s'aconsegueix, els assetjadors ho tenen tan fàcil com obrir-ne una altra de nova i tornar a començar.\nTenim 9269 persones visitants en línia\nVisites del contingut : 11495115


> Categories>Tractors tallagespa>Tractor tallagespa Husqvarna TS 138L\nTS 138L és un tractor tallagespa de Husqvarna senzill de manejar. Fet per jardins residencials petits o de tamany mitjà. Eficient, amb descàrrega lateral, disseny intel·ligent i gran ergonomia. Està equipat amb un potent motor amb arrancada sense estrangulament, transmissió hidrostàtica accionada per pedal i volant ergonòmic. Recollidor i sistema BioClip disponibles com accessoris.\nTipus de transmissió: Hidrostàtic\nAmplada de tall: 97 cm\nTipus de tall: descàrrega lateral


Escrit – Elisenda Soriguera i Farrés\nAmb un sol click et pots subscriure al canal de Telegram de la pocmoderna surt de mare, on periódicament (però sense passar-se), rebràs informació puntual dels darrers afers pocmoderns relacionats amb la criança!\nEl 24 de novembre vaig escriure un petit reportatge per l'Ara Criatures parlant de dos contes estretament vinculats a les històries de La Tresca i la Verdesca. El grup porta 20 anys fent música, teatre, i ara també contes. Podeu recuperar més articles publicats a l'Ara Criatures en aquest enllaç.\nLa pocmoderna surt de mare fa 3 anys\nEstem de celebració! El 25 de novembre del 2018 va nèixer La pocmoderna surt de mare, una secció que celebra tres anys! Es tracta d'un espai a Nació Digital, en el que amb una periodicitat mensual parlo de batalletes relacionades amb la maternitat.


A l'ombra del crim: El misteri del bressol buit, de Montse Sanjuan\nPublicat per Anna Maria Villalonga a dilluns, d’agost 29, 2016\nUna de les coses que més m’interessa d’aquesta noveŀla és que passi a Lleida. Molt bona idea posar aquesta ciutat en el mapa negrot. I pel que en comentes, sembla força engrescadora.\nAquest bloc està esdevenint una enciclopèdia del genere negre. M’agradaria veure les ressenyes que hi tens publicades en un llibre.\n30 d’agost de 2016, a les 4:12\nT'ho imagines? Saps quantes n'hi ha en aquest moment publicades aquí? Doncs 258! Quina passada!\n30 d’agost de 2016, a les 12:49\nWow! De tota manera ja m'imaginava que havien de ser moltíssimes. Seria magnífic que un llibre amb tot plegat es fes realitat. O fer un llibre amb les ressenyes de les noveŀles d'autors en llengua catalana. Hi ha moltes maneres diferents de fer-ho. A més, això de tenir-ho només en el bloc (amb algunes a Núvol) trobo que fa posar una mica nerviós. Em passa a mi mateixa quan penso que, qui ho sap, de sobte wordpress (en el teu cas blogspot) se'n va en orris i adéu als escrits publicats durant anys (i amb esforç, que no es fan sols i de vegades s'ha de trobar temps on no n'hi ha per escriure'ls). No sé si tu els imprimeixes. Jo fa segles que em dic que els hauria d'imprimir, però mai no trobo el moment. En fi, que desitjo veure les teves ressenyes en un llibre!!!\n30 d’agost de 2016, a les 20:12\nOstres, ara m'has acollonit. I els altres blogs. Mare meva. Em sembla que m'hi posaré.\n30 d’agost de 2016, a les 21:26\nDoncs molt bona ideia el que proposa la Shaudin, per pensar-hi!\nLa ressenya excel.lent, engrescadora...moltes gràcies Anna!\n30 d’agost de 2016, a les 23:35\n1 de setembre de 2016, a les 7:53


Blog del Màrius Domingo, Ca la Gallineta: Felicitats, Claudi.\nEl company i amic Claudi Milan va participar a la Marató de Barcelona. I com va participar!\nTres hores i quart, un temps fantàstic, estratosfèric.\nFelicitats, Claudi, això sí que és fer esport.\nL'any que vé intentarem de ser-hi, però arribant una hora més tard, és clar.


Puig estableix com a prioritària la participació en consorcis europeus per a optar al fons de 80.000 milions de la UE - À Punt\nPuig estableix com a prioritària la participació en consorcis europeus per a optar al fons de 80.000 milions de la UE\nEl cap del Consell ha mantingut una reunió per a repassar els avanços de l'Estratègia Valenciana per a la Recuperació.\nPuig durant la reunió amb el director general de Coordinació de l'Acció del Govern i la directora general del Gabinet de la Presidència / GVA\n22 de novembre 2020 - 11:35\nLa Comunitat Valenciana participa en tres consorcis europeus per al desenvolupament de projectes per a la recuperació econòmica, segons ha anunciat aquest diumenge el president de la Generalitat, Ximo Puig. Es tracta de projectes que opten a ser finançats per la Unió Europea a través d'un fons de 80.000 milions d'euros, que se sumen als 750.000 milions que ja s'han assignat als països de la Unió.\nPuig ha destacat que la participació de la Comunitat Valenciana en consorcis paneuropeus és una prioritat per a la Generalitat, ja que permet, al marge de compartir projectes, optar a una línia de finançament que la Unió Europea destina de manera exclusiva a les aliances entre regions europees per a desenvolupar projectes de manera conjunta.\nEn concret, els tres consorcis paneuropeus en els quals participa la Comunitat Valenciana s'ocupen de desenvolupar projectes en sanitat, digitalització de l'agricultura i estalvi energètic en la construcció.\nAixí mateix, el cap del Consell ha mantingut una reunió amb el director general de Coordinació de l'Acció del Govern i responsable de l'Oficina Valenciana per a la Recuperació, Juan Ángel Poyatos, i amb la directora general del Gabinet de la Presidència, Esther Ortega, en què s'han repassat els avanços per a posar en marxa l'Estratègia Valenciana per a la Recuperació, que el president presentarà als agents socials i econòmics dimarts que ve.\nL'Estratègia Valenciana per a la Recuperació\nL'Estratègia Valenciana per a la Recuperació recull les línies bàsiques d'actuació de la Generalitat en el procés de reconstrucció de l'economia de la Comunitat Valenciana després de la crisi ocasionada per la pandèmia de la Covid-19, així com al voltant de 400 projectes que opten a ser finançats pel fons Next Generation UE.\nL'Oficina Valenciana per a la Recuperació (OVR), que ja està en funcionament, és l'encarregada de desenvolupar les línies d'actuació i articular la col·laboració publicoprivada. A més, l'OVR està assessorant empreses que tenen projectes alineats amb l'estratègia de la Unió Europea, per a la definició d'aquests i l'adaptació a les exigències de Brussel·les per a optar al finançament.\nL'ONU demana Espanya i el Marroc investigacions "exhaustives" sobre l'assalt a la tanca de Melilla Madrid es prepara per a l’OTAN amb un dispositiu de rècord Juan Rodríguez Poo presenta la seua dimissió com a president de l'INE Qui pot demanar i com l'ajuda de 200 euros? Mas assumirà dijous la vicepresidència en substitució d’Oltra El TSJCV demana a les Corts que certifiquen que Oltra ja no és diputada Colomer demana recular amb la taxa turística i insisteix que és “un error” implantar-la Brussel·les autoritza l'enviament a Espanya de 12.000 milions d'euros dels fons Next Generation Barceló nega que la dimissió d'Oltra haja empitjorat les relacions en el Botànic: "Els projectes sempre estan per damunt de les persones"


CREACIÓ FILOSÒFICA II: Un món hipermodern\nEn una pràctica, l’altre dia a classe de filosofia, d’argumentació sobre el progrés els alumnes de tecnologia i ciències (en la seva majoria), defensaven el progrés de la humanitat, en el sentit d’haver millorat en tots els aspectes. Segons ells cada cop vivim més bé i millor, tenim més aparells tècnics i la vida és més fàcil. Per contra els humanístics argumentaven que encara hi ha gent que es mor de fam, malalties sense solució immediata i problemes en les relacions de gènere, malgrat els avenços en la igualtat. Els tecnòlegs i científics seguien, però, sense deixar-se convèncer i argumentant que ara es moria menys gent que abans, que hi havia més medicaments i que teníem més coses. Aleshores els vaig comentar el programa que havien fet l’altre dia al programa Millenium del canal 33 sobre el consumisme i l’entrevista a G. Lipovetsky. Malgrat tot, el debat va quedar obert, sense acceptar cap dels bàndols el punt de vista contrari. Finalment va tocar el timbre.\nEn aquesta entrevista, que abans comentava, G. Lipovetsky va parlar de la seva particular visió de la societat i el seu futur. Segons G. Lipovetsky estem al principi de la hipermodernitat i tot just ara comencem a veure els canvis. En què consisteix la hipermodernitat? Doncs, més o menys, en que tot el món entrarà en un mateix tipus de desenvolupament. Tot el món estarà en la mateixa ona. El que dominarà serà el consumisme i l’individualisme a nivell planetari.\nPer a que sigui possible la hipermodernitat completa, serà necessari un nou tipus de desenvolupament on es suprimeixin les desigualtats (el problema serà decidir quines es suprimeixen i quines s’accepten). A més a més, caldrà gestionar la societat per aconseguir el que ell anomena una felicitat paradoxal (bonheur paradoxal). Al final el resultat serà el d’una nova civilització, una postcivilització consumista. El problema és com es pot desenvolupar aquest model. Segurament no serà possible sense un canvi previ de mentalitats.\nEl més discutible del pensament de Lipovetsky és la seva contundent afirmació que la situació dels països del tercer món no és només responsabilitat dels països rics, sinó d’ells mateixos per no rebel·lar-se contra el sistema. La meva pregunta és: com poden rebel·lar-se si no tenen els mitjans suficients per poder-ho fer, si la majoria de la població viu en l’analfabetisme i la misèria!\nPer Lipovetsky el problema dels països poc desenvolupats és que volen entrar en el sistema i no destruir-lo. El repte de futur és el desenvolupament dels països del tercer món i la destitució dels seus governants. En aquest sentit sí que té raó. Molts dels problemes d’aquests països és l’acumulació de riqueses per part dels seus governants amb la conseqüent pobresa de la resta de la població.\nUna de les idees més provocadores del pensament de Lipovetsky és considerar l’hiperconsum com a salvació de la humanitat. Tot i que la majoria de multinacionacionals i corporacions hi estarien totalment d’acord.\nEl món hipermodern condueix a l’hiperconsum. És aquest el futur que ens espera? És aquest el futur que volem?\n“La Revolució Industrial i les seves conseqüències han estat un desastre per a la raça humana. Ha augmentat enormement l’expectativa de vida d’aquells de nosaltres que vivim en països «avançats», però ha desestabilitzat la societat, ha fet la vida impossible, ha sotmès als éssers humans a indignitats, ha conduït a estendre el sofriment psicològic (en el tercer món també el sofriment físic) i ha provocat un dany sever en el món natural. El continuat desenvolupament de la tecnologia empitjorarà la situació. Certament sotmetrà als éssers humans a grans indignitats i provocarà grans danys en el món natural, probablement conduirà a un gran col·lapse social i al patiment psicològic, i pot ser que condueixi al patiment físic fins i tot en països «avançats».” Manifiesto Unabomber: Theodore Kaczynski professor de matemàtiques de la Universitat de Berkley que va enviar 17 bombes per correu entre 1975 i 1978 a diferents investigadors, provocant 3 morts i 23 ferits. Va ser condemnat a cadena perpètua. El seu Manifiesto és un dels exemples més actuals de tecnofòbia. Per a més informació sobre el seu judici es pot consultar la següent web a Internet http://www.unabombertrial.com/


Ergonomia i salut (3)\n15 05 06 Informacions i recomanacions sobre: cadira i reposapeus. (PDF:Cat. / Cast.)\nContinuem amb la nostra sèrie de fulls informatius relatius als elements del nostre lloc de treball, aquest consisteix en una sèrie d´informacions i recomanacions sobre:\nCadira i reposapeus\n- Regulació de l´altura del seient\nÉs fonamental per aconseguir una posició, respecte a la taula, que ens permeti treballar amb un angle en l´articulació del colze de 70º a 115º. Si això no és possible, treballarem amb una inclinació de l´esquena excessiva i els braços no tindran una posició descansada. Tot això provocarà fatiga i dolors.\n- Regulació de la inclinació del respatller\nHem de poder treballar amb l´esquena ben recolzada en el respatller. Si aquest no ens dóna el suport suficient a la part baixa de l´esquena, podem fer servir un coixí.\n- Altura del respatller\nÉs aconsellable que, a més de donar-nos suport a la part inferior de l´esquena, el respatller ens serveixi per a la part superior; així, l´altura d´aquest arribarà, com a mínim, fins a mitja esquena, sota els omòplats. Per a tasques d´introducció de dades és convenient que el respatller sigui mes alt.\nEl reposabraços ens permetrà recolzar els braços en determinades tasques i relaxar la tensió muscular de l´esquena. La seva altura ha de permetre que puguem aproximar-nos a la taula amb comoditat.\n- Posició dels peus\nEls peus han de descansar fermament al terra i ha d´haver un espai suficient entre els genolls i la taula. S´ha de procurar tenir els objectes d´ús habitual a mà, per a evitar els girs i les inclinacions frontals i laterals del tronc.\nAquest element és necessari si el treballador fa les seves tasques sense que els seus peus toquin el terra, a causa de la seva alçada o la impossibilitat de regular els elements del lloc de treball. La falta de suport ens provocarà pressió en la part interna del genoll i dificultarà la correcta circulació sanguínia de la cama. Per tant, si després de regular la nostra cadira en funció de la taula i la nostra alçada, els nostres peus no es poden recolzar amb tota la planta al terra, haurem de sol·licitar un reposapeus.


Teletreball: una experiència segura i saludable - UCF\nInici/L0 – Formació continua vinculada a Covid-19, L5. Innovació i salut digital/Teletreball: una experiència segura i saludable\nL’any 2020 el teletreball ha irromput de manera generalitzada i urgent degut a la necessitat de les organitzacions de mantenir la seva activitat i protegir la salut dels seus professionals durant la primera onada de la covid19. L’experiència viscuda ha derivat la integració del teletreball al conjunt d’organitzacions com una modalitat més a tenir molt en compte, fins al punt que s’ha vist la necessitat d’accelerar la regulació de la seva pràctica legislativament.\nEls professionals que desenvolupen la seva activitat total o parcialment en modalitat de teletreball han d’incorporar nous coneixements i desenvolupar noves habilitats per a tenir una experiència segura i saludable. Sens dubte, dos aspectes que han de centrar la seva atenció són la cura de la seva salut física i emocional i la seguretat i protecció de les dades que gestionen en el desenvolupament de la seva activitat.\nEl curs Teletreball segur i saludable aporta eines pràctiques i fàcilment transferibles a la realitat pròpia dels professionals que treballen en remot des d’ambdues mirades, la salut de les persones i la seguretat de la informació personal i organitzacional.\nTots els/les professionals.\nEn aquest curs concret, hem orientat els continguts a la transferència a la realitat professional de cada persona, incorporant consells i pautes molt clares que facilitin el seu aprenentatge i la seva aplicabilitat.\n1. Consells bàsics per a preparar la jornada de teletreball\nVPN, quan usar-la?\nÚs de claus d’accés i autenticació\nTipus de claus d’accés\nRecursos per a gestionar les contrasenyes\nProtocol de Seguretat de les dades\nConceptes bàsics: higiene postural i ergonomia\n2. Consells de seguretat i salut durant la jornada de teletreball\nControl dels propis dispositius\nBloqueig, virus i comunicació d’incidències\nPrincipi de continuïtat assistencial\nDefinició i beneficis\nTipus d’exercicis: escalfament, estirament i relaxació\n3. Consells per a tancar la jornada de teletreball\nAprèn a fer-ho correctament\nDret a la desconnexió digital dels treballadors\nCorresponsabilitat dels treballadors\nSi no hi apareix cap esdeveniment, resta a l’espera i subscriu-te a la nostra Newsletter per estar informat de properes edicions: http://eepurl.com/dnr7uz\nJordi Cutrina, d’Unió Consorci Formació. jcutrina@ucf.cat – 93 259 43 80


Rentar-nos les mans ens evita despeses sanitàries\nLa higiene de les mans és vital per mantenir-nos allunyats del perill que comporten virus, bacteris i altres microorganismes que ens poden perjudicar.\nActualitzada 26/06/2017 a les 17:23\nLa mà és una de les parts del cos que està més exposada a transmetre malalties i infeccions. És el nostre punt de contacte amb gairebé tot el que ens envolta i tot el que passa per les nostres mans pot acabar dins del nostre organisme, o el dels altres.\nLa higiene de les mans és vital per mantenir-nos allu-nyats del perill que comporten virus, bacteris i altres microorganismes que ens poden perjudicar. Si bé és cert que a la nostra pell hi ha organismes que ens són beneficiosos, la manca d’higiene pot fer que aquests perdin espai davant d’altres que ens perjudiquen. Per això, és important mantenir sempre les mans netes. Si bé no hi ha un nombre de vegades recomanades per rentar-nos les mans, cal fer-ho quan ens les notem brutes.\nIsabel Vallejo és infermera especialista en higiene, prevenció i control d’infeccions a l’hospital Nostra Senyora de Meritxell. Avisa: “a tot arreu hi ha microorganismes que són invisibles, i nosaltres els transportem a les mans. Això no vol dir que tots ens contaminin, però si no fem una bona higiene de mans en transportem molts més i hi ha més perill de passar infeccions.”\nRentar-se bé les mans és molt senzill. S’ha de fer una bona fricció, amb aigua i sabó, procurant fregar a consciència totes les parts de la mà. Un cop acabat, esbandir bé tot el sabó amb aigua neta i eixugar-nos amb paper, que és el més recomanable. En el seu defecte ho podem fer amb una tovallola neta i ben seca. Cal procurar que s’assequi bé per al proper cop que la utilitzem, perquè les restes d’aigua i humitat poden facilitar la proliferació de fongs. En aquest cas, el rentat previ perdria molta efectivitat.\n“Sempre que tinguem les mans brutes ens les hem de rentar”–diu Vallejo. “Sempre hi ha feines o activitats que ens les embruten més, però durant la vida quotidiana hi ha moltes coses que ens les fan embrutar, encara que no ho sembli.” Els bitllets i les monedes també són una gran font de microbis que es poden quedar a les nostres mans, ja que abans d’arribar a la nostra cartera han passat pels dits de molta gent. Així, persones que treballen en atenció al públic i en comerços haurien de tenir una higiene més estricta. Vallejo recomana rentar-nos sempre les mans després d’anar al lavabo, abans i després de manipular aliments i abans de menjar.\nTambé destaca que és important inculcar una bona higiene de mans als nens. Són un grup de població més vulnerable i si des de petits els eduquem en la higiene, en el futur serà molt més fàcil controlar infeccions com ara les grips, que cada hivern es propaguen entre gran part de la població. Moltes escoles han fet campanyes de conscienciació i des dels hospitals, en els últims anys, també se n’han fet.\nFins i tot l’Organització Mundial de la Salut ha batejat el dia 5 de juny com el dia mundial de la higiene de mans, un pas per visibilitzar la importància del fet de tenir les mans netes i per conscienciar la població.\nUn dels nous actors que ha començat a intervenir en la higiene de mans els últims anys són els gels antisèptics amb alcohol. En molts casos s’utilitzen com a substituts del rentat habitual amb aigua i sabó. Ens ajudarà en situacions on no tinguem una aixeta a l’abast i no tinguem les mans visiblement brutes, però hem d’entendre que aquests líquids no serveixen per netejar en profunditat, i no ens serviran en cas que tinguem brutícia adherida a les mans. Per rentar-nos-les bé, no hi ha res com l’aigua i el sabó.\nNo maa gustau


El projecte inicial del futur Parc de Coves Carolines, que serà sotmés a un procés de participació ciutadana, contempla la millora de la zona amb un camp de futbol 11 i altres dotacions. També, la recuperació de la memòria històrica de Benimàmet. Este espai lliure, «que donarà resposta a les necessitats d'esplai, joc i esport del veïnat, també recuperarà la memòria d'esta zona, de la vegetació i de les coves, tres de les quals es restauraran per donar-los un ús administratiu o associatiu.\nEl regidor de Desenvolupament Urbanístic Sostenible, Vicent Sarrià, ha presentat hui el projecte previ d'este nou parc, que connectarà amb el Parc Lineal, i s'executarà per fases durant la pròxima legislatura. Tal com ha explicat, es tracta d'un document previ que a hores d'ara estudien els servicis municipals competents i que, després de ser objecte d'un procés participatiu, s'elaborarà de forma definitiva a finals d'any.\nOcuparà una superfície de 44.971,02 metres quadrats que conformen diferents parcel·les, de les quals algunes encara no són propietat municipal. Per això, el projecte consta de dos àmbits d'actuació. En la parcel·la sud es manté l'actual poliesportiu, amb una dignificació de les seues façanes, i es contempla la intervenció a les coves, «amb un alt contingut de memòria patrimonial que volem recuperar». A més al jardí que envolta estes infraestructures també s'incorporen espècies que històricament han existit però que hui estan en decadència. En paraules del regidor esta zona serà «un jardí de repòs, amb xicotets jocs, ombres, fonts, bancs, més d'estada que d'activitats dinàmiques, un espai que connectarà molt directament amb el Parc Lineal i ha de ser la seua continuïtat».\nPel que fa a la parcel·la nord, «acollirà un ús molt més dinàmic i es proposa com a un parc esportiu, però no d'una manera excloent i entenent com esport tota activitat dinàmica a realitzar a l'aire lliure, inclosos els jocs infantils». En esta zona es presenta l’alteració topogràfica més gran, i s'aprofitarà per a la construcció de l'esmentat camp de futbol, «una instal·lació reivindicada pel veïnat i que estarà a l'abast de tothom des d'un mirador que se situarà al carrer Cocentaina».\n«En definitiva, amb este projecte es pretén donar continuïtat a una aposta del Govern municipal per dignificar i millorar l'espai públic en Benimàmet. És un digne complement de l'actuació executada recentment al Parc Lineal», ha aclarit el regidor que també ha reconegut «les dificultats del projecte per la seua orografia i per la titularitat de les parcel·les afectades». Amb tot, ha conclòs, «ens semblava increïble que este parc haja estat tants anys sobre el paper, com un parc de sistema general, i que no s'haja avançat gens en el que ha de ser previ a qualsevol actuació, que és el disseny del mateix parc».


Gite Fleury Baie-Saint-Paul (QC) Canadà - Ofertes d'hotels amb els MILLORS DESCOMPTES EN LÍNIA\n102 Rue St-Joseph, Baie-Saint-Paul City Center, Baie-Saint-Paul (QC), Canadà - Veure al mapa\nTant si es tracta d'un viatge de plaer com si és de negocis, Gite Fleury és una elecció d'allotjament magnífica quan visiten Baie-Saint-Paul (QC). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Gite Fleury és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de instal.lacions de barbacoa, visites turístiques, conserge, servei de llançadora, lloguer de bicicletes.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent camp de golf (a 3 km), esquí, jardí. Descobreixi una encantadora mescla de servei profesional i ampla gama de característiques a Gite Fleury.\nCal presentar un document d'identitat amb foto i una targeta de crèdit durant el registre d'entrada. Totes les peticions especials estan subjectes a la disponibilitat del dia del registre d'entrada. Aquestes peticions no es poden garantir i poden comportar suplements. Cal que informeu el Gite Fleury de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (188) Parelles (118) Viatgers en solitari (19) Famílies amb infants petits (11) Famílies amb infants grans (5) Grups (33)\nFantastique, le temps s'est arreté!”


L'Eurobasket torna al pavelló del Molí com cada any per Setmana Santa | Nova Ràdio Lloret\nPartit disputat en l'edició de 2015\nL’Eurobasket torna al pavelló del Molí com cada any per Setmana Santa\nÉs un torneig que va més enllà de la competició i que té per objectiu fomentar l’aspecte lúdic.\nLloret de Mar s’omple aquests dies d’esdeveniments esportius. Un dels tornejos que no falta mai per Setmana Santa és l’Eurobasket, que enguany fa 26 anys. Per aquesta edició, la competició reunirà una quarantena d’equips.\nA banda de comptar amb club catalans i de la resta de l’estat espanyol, també n’hi haurà procedents de França, Itàlia i Bèlgica. En total, competiran prop de 600 jugadors de bàsquet de diferents categories de base.\nL’Eurobasket és un torneig que va més enllà de la competició i que té per objectiu fomentar l’aspecte lúdic. L’esdeveniment permet als joves jugadors combinar un viatge de vacances amb la pràctica de l’esport.\nEl torneig de bàsquet repeteix cada any a Lloret de Mar. De fet, va néixer a la vila. Segons els seus organitzadors, és una destinació ideal per al seu desenvolupament. A més, consideren que les instal•lacions i la proximitat i qualitat hotelera facilita la tasca dels equips en el dia a dia de la competició.\nLa 26a edició de l’Eurobasket, que tornarà a l’estiu, ha començat avui i acabarà el pròxim dilluns. Els partits de les diferents categories es juguen al Pavelló del Molí.\nArticle anteriorLa Coral Unió Lloretenca cantarà les tradicionals caramelles aquest diumenge\nArticle següentLloret acull aquests dies la 41a edició del Trofeu Sant Jaume de futbol base


"Si aconseguim ser més gent, els castells de set segur que els farem perquè som una colla amb experiència"\n13/12/2019 - 09:00h\nEntrevistem el cap de colla dels Minyons de l’Arboç, Joan Inglada\nJoan Inglada, històric casteller dels Minyons de l’Arboç ja en la primera època de l’entitat (els anys setanta del segle XX), n’és el cap de colla des d’aquesta temporada, i també secretari de la junta administrativa. Els Minyons de l’Arboç renovaran aquesta junta en l’assemblea del 8 de febrer que ve per un mandat de tres anys més, i Inglada continuarà com a cap de colla dos anys més. Inglada també és un membre destacat dels Minyons de l’Arboç, ja que és el segon del pd5, espadat que els arbocencs van recuperar el 2018 després de 3 anys. Aquest any l’han descarregat un parell de cops.\nLa dono per bona si tenim en compte que vaig agafar la colla amb una situació molt delicada, perquè ens falten moltes camises i tenim baixes al tronc. Tot i això, hem aconseguit acabar l’any sent colla de set i havent fet el 3d7 dos cops, per la festa major i a Vilanova. Per tant, tal com vam començar, la donem per bona.\nCom està, ara, la colla?\nVam acabar la temporada amb una lleugera millora al tronc i amb més camises, però l’objectiu és augmentar més el nombre de castellers. Estem en una situació límit perquè som uns 80 castellers que han anat com a mínim a una actuació, però la realitat és que tot just som una seixantena els que han vingut més sovint.\nQuantes actuacions han fet?\nHem fet unes 25 sortides. Més o menys com altres anys, perquè en fem moltes amb intercanvis amb altres colles.\nQuin objectiu es marca com a cap de colla per a l’any 2020?\nAugmentar el nombre de castellers de la colla. Si ho aconseguim, els castells de set segur que els farem perquè som una colla amb experiència. Si som més castellers, la resta vindrà rodat perquè de canalla, per exemple, estem força bé.\nNo totes les colles ho poden dir, això.\nÉs un tema que hem treballat molt i, la veritat és que estem en un moment bastant dolç, en aquest sentit.\nLi agradaria fer algun castell en concret?\nM’agradaria descarregar la gamma de 7, amb el tres, el quatre i el cinc i, com a cosa extraordinària, la torre. El tronc està bé, però no pots tirar els castells si no tens gent a baix.\nA pesar que el problema d’una manca de camises és general a totes les colles, el veig en un moment ascendent. Aquest any, per exemple, m’ha agradat molt veure castells sense folre. I s’han vist objectius de colles grans que no pensàvem veure. A més, el 2020 és any de Concurs, i penso que un objectiu proper serà veure el 3d9sf descarregat. I també crec que podrem veure algun dia la td9f i més 3d10fm i 4d10fm. No m’imagino que hi pugui haver res més.\n“La gràcia de la poesia és que es pugui convertir en una altra cosa segons la interpretació del lector”\nRedacció | 23/04/2021 - 10:00h\nXavi Gonzàlez | 23/04/2021 - 18:00h


El radar de Sarrià: Eren molts més els que no hi eren\nMiquel, els unionistes foten molta pena amb el que diuen. Ara una cosa esta clara, a la Diada d´aquest any han anat 400.000 persones menys que la Diada de l´any anterior.\nJo nse encara que votare, pero crec que els partits independentistes no assoliran el 50% dels vots. I tot per culpa dels propis polítics (Mas, Junqueras...). No pot ser que nomes ens expliquin les avantatges de separar-nos i que ens diguin que tot será fantàstic i molt bonic i no explicar les conseqüències. No tot será flors i violes. Els indecisos escolten coses que no son reals i clar després votaran el que votaran.\n14 de setembre de 2015 a les 15:02\nDiran que no val. Que no, que manen ells i que el que diguem nosaltres no serveix de res.\nLuís: també els unionistes diuen coses que no son veritat, i a cabassos. Jo no he sentit dir que tot serà fantàstic i molt bonic. Per la llengua, la dignitat com a poble serà molt millor de manera immediata i per a la economia i la societat a mitjà termini.\n14 de setembre de 2015 a les 15:35\nJordi, dels polítics no et pots fiar. No hi ha cap polític que no digui mentides. Pero la realitat es que els independentistes no han explicat les conseqüències de la independencia. I potser caldria explicar-les. Nse potser guanyarien alguns indecisos.\n14 de setembre de 2015 a les 16:30\nNo entraré ara en un debat de xifres, que les xifres que m'interessen de veritat són les del 27S, i tampoc en un debat de si s'expliquen prou bé les coses, per part de tots, tot i que jo crec que d'informació n'hi ha molta; això sí, s'ha de saber trobar. No he sentit això que dius que "tot serà fantàstic i molt bonic"; possiblement tu i jo ens informem en llocs diferents.\nA partir del 28 moltes coses que s'han dit fins ara ja no valdran, i tothom s'haurà d'adaptar a la nova situació.\nI sobre vots/escons, repeteixo: no s'hi val a comptar vots els que no han permès que es fes una consulta on es compten vots (referèndum). Ara ja és massa tard per comptar vots, perquè hi haurien vots "sí" en llistes que es comptaran com "no", com la de Don Pablo. Es comptaran escons, però tan de bo els vots superin també el 50% + 1.\n14 de setembre de 2015 a les 18:49\nI ELS QUE ES VAN QUEDAR A CASA,PER LES REONS QUE SIAN,PERO VOTARAN "INDEPENDENCIA",QUANS SON?...D'AIXO JO HAN DIC FER CALENDARIS.\nPER CERT,SE ESTA "CUINAT" UN NOU "EXPEDIENT" CONTRA AN MAS. HO SER DE MOLT BONS FONT,LA POR ES LLIURE¡¡¡.\n14 de setembre de 2015 a les 19:14\nMiquel, dos coses. Una que tot serà fantàstic i molt bonic evidentment no ho han dit. Pero com no expliquen les conseqüències de marxar, pues nose dona aquesta sensació.\nSegona. Es comptaran escons? Quina barra! S´ha de guanyar per majoria (50% + 1 vot) i ho saps. No m´expliquis històries. Si no guanya la majoria independentista, tindrieu que aceptar-ho i callar. Pero no ho fareu. Pk? pk com diuen les enquestes, no arribeu a la majoria i llavors tireu per la via dels escons, que es on guanyeu.\nActituts tan poc ètiques em faran votar no al final.\n14 de setembre de 2015 a les 21:19\nVeus Luis, al final t'ha sortit la teva posició, però no ca que la disimulis, nosaltres respectem a tothom.\nDe les avantatges de la independència, se n'ha parlat i molt, qui ha volgut escoltar ho ha pogut fer, en canvi, el cantó que ens vol sotmès a Espanya, aquests si que no han dit encara quines avantatges tindrem si ens quedem a Espanya i el que si sabem son les conseqüències de quedar-nos.\nEl què és tenir barra, és que qui no ens ha deixat fer un referèndum, ara vulgui posar-nos les normes de com ens hem de comptar, nosaltres si perdem ho acceptarem, els espanyols faran el mateix? ho acceptaran? i no pateixis, si no hi estàs d'acord, lluita per poder fer un referèndum aviam si tens més sort, però no pateixis, guanyarem amb escons i de propina també guanyarem amb escons, i desprès què, fareu com amb la mani, comptareu amb els no, tots els blanc, nuls i tota l'abstenció?\n15 de setembre de 2015 a les 1:28\nVull dir de propina també guanyarem amb vots\n15 de setembre de 2015 a les 1:30\nJo mateix, per raons que no són del cas, no vaig anar a la Meridiana, i en conec d'altres que tampoc hi eren i votaran independència.\nEl 27S s'ha de buscar la majoria absoluta del Parlament (més de 67 escons). Qui vulgui comptar vots és lliure de fer-ho, però que ho facin els que no permeten fer la consulta tal com s'hauria d'haver fet, mitjançant un referèndum, és ridícul. Dit això, no et càpiga cap dubte que Catalunya no accedirà a la independència sense el suport de la majoria de votants, però això no cal que sigui el 27S. El procés és llarg.\nGràcies, em sembla que coincidim bastant, però jo no m'atreveixo a dir que el 27S la independència també guanyarà en vots; no tinc la bola de vidre ;-)\n15 de setembre de 2015 a les 8:06\nPer acabar el tema, vull dir 2 coses. Una, Eliseu jo les conseqüències de marxar encara no les se. Ningu m´ha dit quant costara crear un nou Estat propi. I en cas que sortim de la Unió Europea i de l´euro que passaria.\nSegona. En una democracia mana el que digui la majoria del poble (50% + 1 vot). I ho sabeu. No valen escons.\nLa qüestió es: si guanya per un 50% + 1 vot el si, llavors teniu dret a demanar el referéndum i de tirar endavant la vosta proposta. Es legítim. Ara, si guanya el no en vots haurieu de aceptar-ho i callar per sempre mes (tota la vida). Haurieu perdut. Ara vosaltres, no callareu surtin els resultats que surtin i ho sabeu. I no es ètic. Penseu que en 5 anys em tingut 3 eleccions i surten molt cares.\n15 de setembre de 2015 a les 11:00\nTambé per acabar:\n1/ Les conseqüències de marxar, siguin veritables o falses, les expliquen cada dia els mitjans de comunicació estatals (ESP) i nacionals (CAT). Per tant, és poc creïble que diguis que no les coneixes. Vaja, que no et crec.\n2/ Sobre vots/escons ja n'he parlat abans.\n3/ La independència no s'ha de demanar: s'ha de guanyar a les urnes i després proclamar-la amb tota naturalitat, i amb la mateixa naturalitat aniran arribant els reconeixements internacionals. No en tinguis cap dubte.\n4/ L'expressió "callar per sempre més (tota la vida)" no té res a veure amb la pràctica política. Diria més, és molt poc democràtica.\n5/ Et recordo que en 5 anys es fan 2 eleccions com a mínim, i a Cat se n'han fet 3. Jo no faria tant drama per una elecció de més, tot i que, i aquí coincidim, ja pots suposar que tampoc m'agrada pagar-la.\n15 de setembre de 2015 a les 12:20\nLuís. Doncs si perdem no callarem per sempre. Com a mínim jo no. Perquè si perdem intentaran eliminar-nos: a deu a l'autogovern, a deu a la llengua, a deu a la justicia (ja hi és), etc... I això són conseqüències d'estar sotmesos a Espanya.\n15 de setembre de 2015 a les 14:47\nPer últim. Miquel, torno a dirte les conseqüències de marxar no están clares. I si tu dius que si, digam amb números reals, quant costaría un nou Estat propi?\nNo es democràtic fer callar a algú que no ha aconseguit la majoria necessària? El que no es democràtic es contar escons i no vots. Pk el que compta es el que decideix la majoria dels ciutadans de Catalunya. O no?\nAh, i lo de una elecció de més no es cert pk també has de comptar el referèndum del 9-N, que no va sortir gratis i ho saps.\nJordi, lo de la llengua es mentida. Ara estem a Espanya i el català es parlar igual que el castellà. No ens inventem coses.\n15 de setembre de 2015 a les 15:19\nLuís, és cert que el català és parlar. Pels meus entorns no diria que igual que l'espanyol. Però que encara es parli es degut a que som tossuts i als governs que hem tingut a Catalunya (tot i que no han estat dels meus colors, per si hi ha dubtes). Veient el que ha passat a País Valencià i a Ses Illes quan han governat els nacionalistes espanyols, tots sabem que passarà aquí si no guanyem. Ah! que és una conseqüència que amaguen els teus...\nTambé pots buscar declaracions de valencians PPros demanant perdó per parlar en valencià o dient que parlar valencià és "de aldeano".\nTambé seguidors de Pablemos van deixar anar twits quan van fer un miting a Barcelona fa uns mesos perqué alguns parlaven català.\nSi ets partidari que els catalanas estem de genolls i pagant has d'assumir les conseqüències que tindrà per la nostra cultura tot i que soc conscient que hi ha cituadans de Catalunya la nostra cultura els importa una merda.\n16 de setembre de 2015 a les 8:04\nJordi, fa 4 dies s´obligava a retolar el teu comerç (negoci) en català. I més d´un va rebre multa. Això em sembla gravíssim. Això es diu imposar.\nTu parles del futur de la cultura i ja et dic jo que no passaria res com voleu fer veure. Tranquil el català es parlaria igual que el castellà.\nAh, i si no ets independentista no vol dir que t´importi una merda la cultura de Catalunya. No feu demagogia barata.\n16 de setembre de 2015 a les 10:35\nTambé s'imposa un etiquetat en espanyol p.e. Diu la vostra constitució que el català és cooficial. Doncs quan és cooficial hi hauria d'haver obligatorietat de les dues llengües...\nNo és demagògia barata. Ho heu demostrat. Hi ha no independentistes a qui els importa però a la majoria de polítics unionistes tant se'ls hi dóna. No només s'ha d'estar sotmès sinó que s'ha de ser com ells, parlar una única llengua i portar-se com ells. Tot com ells excepte la reversió d'impostos evidentment.\nEls espanyols han incomplert tantes coses, i no només amb Catalunya, que és difícil creure-els.\n16 de setembre de 2015 a les 14:34\nJordi, siusplau no m´incloguis amb lo de la cultura. A mi si m´importa la cultura de Catalunya.\nEn el tema de que s´imposa un etiquetat en espanyol no ho tinc gaire clar, ara si es veritat, ho trobo normal pk t´agradi o no, vivim encara a Espanya i la llegunga oficial d´Espanya es el castellà.\nPensem el que pensem, la realitat es aquesta. El 27S s´ha convertit com un partit de fútbol. Qui guanyi(50% + 1 vot) sortirà campió, qui perdi ho haurà d´assomir i callar. Això es tot.\n16 de setembre de 2015 a les 17:16


AMPA Gaspar de Queralt: CARNESTOLTES\nArriba el temps en què perdem el seny i la raó. Que fem allò que durant tot l'any no està permès i vivim amb alegria, disbauxa i bogeria si se'ns brinda la oportunitat. És el temps de CARNESTOLTES.\nFa uns dies que l'AMPA treballa perquè a la festa d'aquest any, que serà el 20 de febrer, no hi manqui res.\nComençarem amb el 2on concurs de cartells de Carnestoltes. S'han repartit uns fulls on hi trobareu l'espai fer el dibuix i les bases del concurs. Els dibuixos s'han de lliurar als tutors abans de 29 de gener. El jurat escollirà el guanyador i aquest serà l'eix principar dels cartells de la festa.\nEs farà la tradicional rua pels carrers del poble que acabarà al pavelló amb un ball de festa (es vendràn entrades anticipades) i el lliurament dels premis.\nDes de l'AMPA us animem a participar al nostre Carnestoltes disfressant-vos sols o acompanyats, formant comparses i carrosses amb els companys i companyes de classe i/o amb els pares, mares, familiars, amics... entre tots farem una bona bogeria!!!!\nTota col.laboració, aportació i ajuda a la preparació de la festa serà rebuda amb alegria, així que si disposeu de temps i ganes, podeu participar a la preparació de la festa! Poseu-vos en contacte enviant-nos un mail a ampaescolaamer@gmail.com i ens posarem en contacte amb vosaltres.\nAMPA Gaspar de Queralt\nPublicat per AMPA GASPAR DE QUERALT a 12:59\nEtiquetes de comentaris: Carnestoltes, Comissions, Festes


Depressió postvacacional: com evitar-la\nLunes, 27 d' agosto de 2018 (Barcelona)\nJa has tornat de vacances? Sents que no tens ganes d’anar a treballar i enyores allò que has estat fent durant els dies de desconnexió laboral? És normal. Durant el període vacacional la nostra ment i el nostre cos es relaxen i desapareix la sensació d’estrès, pel que la tornada a la rutina pot generar certa enyorança i malestar.\nNo obstant, si ja han passat una o dues setmanes des del teu retorn a la rutina i sents ansietat i desànim, no descanses bé, t’irrites amb facilitat davant de qualsevol situació, estàs trist, etc., pot ser que estiguis passant pel que es coneix com depressió postvacacional.\nAquest trastorn adaptatiu afecta aproximadament a un 30% de la població a la tornada de les vacances, però és possible evitar-ho o minimitzar la seva intensitat seguint alguns consells:\n• Tornar a casa uns dies abans de començar a treballar: t‘ajudarà a adaptar-te millor i a que el canvi de rutina no sigui tan brusc.\n• Evitar pensaments negatius del tipus “Encara queda molt per a les properes vacances” o estar massa pendent del calendari per veure el següent dia festiu.\n• Un cop ja al lloc de treball, intentar prendre’s-ho amb calma i dedicar-se primer a les tasques més motivadores o que menys dificultat o nervis ens generin.\n• Dormir adequadament. Descansar entre 7 i 8 hores és fonamental per a mantenir l’energia i un bon estat d’ànim.\n• Realitzar activitats saludables, com la pràctica d’esport, que ajuda a alleujar les tensions generades durant l’horari laboral.\n• Repartir els dies de vacances al llarg de l’any, ja que després d’estades prolongades és més difícil reincorporar-se a la feina.\nLa clau, doncs, per a evitar o combatre la depressió postvacacional és prendre’s la tornada a la feina de la manera més positiva possible i portar hàbits saludables que ajudin a mantenir-nos amb força física i mental.